Document ID: 31982R1658

31982R1658
L 184/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1658/82 НА СЪВЕТА
от 10 юни 1982 година
за допълване с разпоредби за комбинирания транспорт на Регламент (ЕИО) № 1107/70 относно предоставянето на помощи за железопътния, автомобилния и вътрешноводния транспорт
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1107/70 на Съвета от 4 юни 1970 г. относно предоставянето на помощи за железопътния, автомобилния и вътрешноводния транспорт (1) и по-специално член 3 от него,
като взе предвид предложението на Комисията (2),
като взе предвид становището на Асамблеята (3),
като взе предвид становището на Икономическия и социален комитет (4),
като има предвид, че различните системи и технологии за комбиниран транспорт носят облаги за Общността като цяло, inter alia, чрез намаляване претоварването на определени пътища, спестяване на енергията и предоставяне на възможност за по-добро използване на капацитета на железопътните пътища;
като има предвид, че инвестициите, необходими за развитието на комбинирания транспорт трябва, следователно да се насърчават; като има предвид, че, следователно, е съществено важно помощта, предоставена от дадена държава-членка или посредством държавни ресурси, да може да бъде предоставена на разположение на съответните предприятия;
като има предвид, че Регламент (ЕИО) № 1107/70 предвижда държавите-членки да могат да предоставят помощ за подпомагане на развитието на транспортни системи и технологии, които са икономически по-изгодни за Общността, но ограничават такава помощ до експерименталната фаза; като има предвид, че за развитието на комбинирания транспорт трябва да се отпускат средства за една начална експлоатационна фаза, която да е достатъчно продължителна, за да позволи такъв транспорт да отговаря на изискванията за по-добри условия на пазара за превоз на стоки;
като има предвид, че следователно е необходимо да се приспособят разпоредбите на Общността, отнасящи се до помощите,
ПРИЕ НАСТОЯЩИЯ РЕГЛАМЕНТ:
Член 1
Следната алинея се добавя към член 3, параграф 1 на Регламент (ЕИО) № 1107/70:
„д)
когато помощите са предоставени като временна мярка и са предназначени да улеснят развитието на комбинирания транспорт, такива помощи трябва да са свързани с инвестиции в следните области:
-
инфраструктура,
-
стационарни и подвижни претоварни съоръжения.
Преди 31 декември 1986 г. Комисията изготвя доклад до Съвета за напредъка по прилагането на настоящата разпоредба. В светлината на този доклад и с оглед временния характер на системата, предвидена в настоящия регламент, Съветът решава, по предложение на Комисията, за системата, която трябва да се прилага впоследствие и, ако е необходимо, за процедурите, които трябва да се приемат за прекратяването на тази система.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 юли 1982 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 10 юни 1982 година.

Labels: 8
19